Forbes дунёнинг энг инновацион компаниялари рўйхати эълон қилди\n10:56 / 10.08.2017\nForbes журнали еттинчи марта дунёнинг энг инновацион компаниялари рўйхати эълон қилди. Унга кўра, ўтган 2 йил мобайнида дунёнинг иккинчи инновацион компанияси мақомида бўлиб келган Salesforce эндиликда етакчига айланиб қолган, кетидан Tesla Motors ва учинчи ўриндан рақобатчилардан 8 поғона илгарилаб кетган Amazon компанияси жой олган.\nРўйхатнинг кучли бешталигини кино саноатида ўз ўрнига эга бўлган Netflix жамоаси якунлаб берса, тўртинчи ўрин Осиё вакиллари - Shanghai Raas Blood Products компаниясига насиб қилди.\nInnovators DNA фирмаси мутахассислари билан ҳамкорликда тузилган мазкур рўйхат асосида бозорга янги ўйинчиларнинг шиддат билан кириб келиши ҳамда технологик инқилобларни ярата олиши акс эттирилади. Улар қаторида Pandora (75 ўрин), Ultra Beauty (34 ўрин), Constellation Software (22 ўрин) ва GenMab (39 ўрин) алоҳида эътиборга лойиқ компаниялар сирасидан ҳисобланади.\nБундан аввалги рўйхатдан тушиб қолган Procter and Gamble (89 ўрин), Intuit (66 ўрин), Yahoo Japan (84 ўрин) ва Pepsico (95 ўрин) корхоналари бу сафар яна кучли юзталик қаторига қайтганини кўришимиз мумкин. Осиёнинг, жумладан Хитой, Ҳиндистон, Индонезия ва Жанубий Кореянинг олтита компанияси дунёнинг энг инновацион компаниялар рўйхатида кучли йигирматалик қаторида кўрсатилган.\nРўйхатдан жой олиш учун компания жамоаси йирик, инновацион ҳамда молиявий даромад келтирувчи лойиҳа устида иш олиб бораётган бўлиши лозим. Шунингдек, халқаро бозорда еттилик меҳнат тажрибаси ва 10 миллиард АҚШ доллари миқдоридан кам бўлмаган капитал айланмасига эга бўлиши сўралади.\nForbes инновацион компаниялар\nКоррупциясиз: нега саудиялик миллиардерлар Forbes рўйхатига киритилмади?\nTelegram ва Badoo асосчилари миллиардерлар қаторидан жой олди\nForbes Трампнинг бир йил президентлиги вақтидаги йўқотишларини баҳолади\nАлишер Усмонов Forbes’нинг янги рўйхатида 118-ўринни эгаллади\nForbes дунёдаги энг бой одамлар рўйхатини эълон қилди


Ўзбекистон Олий Мажлиси Сенати Раиси ва Жаҳон банкининг Марказий Осиё бўйича минтақавий директори икки томонлама муносабатларнинг бугунги ҳолати ва янги йўналишлари бўйича фикр алмашди\nТОШКЕНТ, 19 январь. /«Дунё» АА/. Ўзбекистон Олий Мажлиси Сенати Раиси Танзила Норбоева бугун Жаҳон банкининг Марказий Осиё буйича минтақавий директори Лилия Бурунчук ҳамда Жаҳон банкининг Тошкентдаги ваколатхонаси рахбари Марко Мантованелли билан учрашди, деб хабар бермоқда «Дунё» АА мухбири.\nПарламент юқори палатаси маълум қилишича, учрашувда Ўзбекистон ва Жаҳон банки ўртасидаги икки томонлама муносабатларнинг бугунги ҳолати ва янги йўналишларни қамраб олган ҳолда ҳамкорлик кўламини кенгайтириш имкониятлари муҳокама қилинди.\nТомонлар ҳукуматнинг 2021 йилга мўлжалланган иқтисодий ривожланиш режалари, шу жумладан, хусусий секторни ривожлантириш ва сармояларни жалб қилиш бўйича режалаштирилган ислоҳотларнинг навбатдаги цикли юзасидан ҳам фикр алмашди.\nЖаҳон банкининг Марказий Осиё бўйича минтақавий директори Лилия Бурунчук иқтисодий ва ижтимоий ислоҳотларнинг натижаларига юқори баҳо бериб, уларнинг ижобий динамикаси ва мамлакатни жадал ривожлантириш учун кенг истиқболлар мавжудлигини қайд этди.\nЛ.Бурунчукнинг сўзларига кўра, Ўзбекистон кўпгина йўналишларда жуда яхши натижаларга эришди. Қолаверса, гендер тенгликни таъминлаш, шу жумладан, тадбиркорликни қўллаб-қувватлаш, хотин-қизлар ва ёшлар учун шарт-шароитларни яхшилаш, мажбурий меҳнат ва болалар меҳнатини бартараф этиш борасида Марказий Осиё минтақасида етакчилик қилади. Бундан ташқари, бугун Ўзбекистон Президент Шавкат Мирзиёев раҳбарлигида олиб борилган ислоҳотлар натижасида инсон ҳуқуқларини таъминлаш, аҳолини ижтимоий муҳофаза қилиш масалаларида катта муваффақиятларга эришди. Ўзбекистон Президенти парламентга йўллаган Мурожаатномасида инсон манфаатлари, халқ фаровонлигига ҳам эътибор қаратилди.\nЖаҳон банкининг Ўзбекистондаги ваколатхонаси раҳбари Марко Мантованелли, парламент юқори палатаси Раисининг Жаҳон банки раҳбарлари билан олиб борган музокаралари натижасида қишлоқ жойларида хотин-қизлар ва ёшларнинг тадбиркорлик фаолиятини қўллаб-қувватлаш учун 2,7 миллион АҚШ долларига тенг дастлабки лойиҳа тайёрланганини билдирди. Лойиҳа жорий йилда мамлакатимизда амалга оширилиши кўзланган.\nУчрашувда аёллар тадбиркорлигини ривожлантириш, хусусан, қишлоқ жойларида фаолият бошлаган хотин-қизларни қўллаб-қувватлаш, давлатимиз томонидан мазкур йўналишда амалга оширилаётган саъй-ҳаракатлар тўғрисида ҳам сўз юритилди.\n“Moody’s” коронавирус пандемияси таъсири...\nБунда, республика банк тизимининг МДҲ мамлакатларига нисбатан коронавирус пандемиясининг т...\n«Ўзсаноатқурилишбанк» «ICBC Standard Ban...\n«Ўзсаноатқурилишбанк» билан «ICBC Standard Bank PLC» ўртасида 100 миллион долларлик эквива...


Ишoнчни oқлaшгa ҳapaкaт қилaмaн - Huquq.uz\nЎзбекистон Республикаси Президенти Шавкат Мирзиёев мамлакат мустақиллигининг 29 йиллиги арафасида «Озодликдан маҳрум этиш жазосини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармонни имзолади. Унга мувофиқ содир этган жинояти учун жазони ижро этиш муассасаларида жазо ўтаётган ҳамда қилмишига чин кўнгилдан пушаймон бўлган ва тузалиш йўлига қатъий ўтган 113 нафар фуқаро афв этилди.\nШуни алоҳида қайд этиш жоизки, афв этилган шахсларни оиласи ва яқинлари бағрига қайтариш, фойдали меҳнат билан шуғулланишлари, соғлом турмуш тарзини йўлга қўйишлари учун уларга кўмак бериш бўйича топшириқлар берилганди.\nНаманганда ҳам мазкур фармон ижросига доир бир қатор ишлар қилинди. Хусусан, вилоятда яшовчи 6 нафар шахс муддатидан олдин шартли равишда озод этилди ва ўз уйларига қайтиб келди.\n2020 йилнинг 28 август куни вилоят секторлари раҳбарлари вилоят касаба уюшма ташкилотлари бирлашмаси биносида афв этилган фуқаролар билан учрашди. Улар Наманган шаҳри (2), Наманган (2), Косонсой (1) ва Учқўрғон (1) туманларидан. Учрашувда соғлиқни сақлаш, ижтимоий кўникма марказлари, маҳалла ва оилани қўллаб-қувватлаш бўлими мутасаддилари ва бошқа соҳа вакиллари иштирок этишди.\nУчрашувда собиқ маҳкумларнинг ҳар бири билан алоҳида мулоқот қилинди. Режалари билан қизиқилди. Ижтимоий ҳаётга мослашиб, жамиятда ўз ўрнини топиш имкониятлари ўрганилди.\n– Афв этилган 113 нафар ҳамюртимиз сафида эканингизнинг ўзи катта имконият. Бундан унумли фойдаланиш, билдирилган ишончни оқлаш керак. Бунинг учун ҳар қандай кўмакка тайёрмиз. Мутасаддиларга бу борада кўрсатмалар берилган. Сизлардан эса олдинги хатоларни такрорламаслик, ватанга фидойилик билан хизмат қилиш, фарзандларингизни юртнинг содиқ ўғлонлари этиб тарбиялаш талаб этилади, – деди вилоят ҳокими Хайрулло Бозоров.\nАфв этилган ҳамюртларимиз давлат раҳбарига ўзлари ва оилалари номидан миннатдорлик билдиришди. Учрашув якунида уларнинг ҳар бирига маиший техникалар топширилди. Бундан ташқари, шаҳар ва туман ҳокимликлари ҳузуридаги ижтимоий кўникма марказлари томонидан уларга БМҲнинг 5,5-6 баробари миқдорида бир марталик, жами 7 млн. 646 минг сўм моддий ёрдам кўрсатилди.\nМФЙ раислари, профилактика инспекторлари уларнинг хонадонига бориб, ҳар бири билан суҳбатлашди. Оилавий шароити, муаммоларини ўрганишди. Улар соғлиқни сақлаш тизими вакиллари билан ҳамкорликда тиббий кўрикдан ўтказилди. Икки нафарининг паспортининг амал қилиш муддати ўтгани сабабли уларга Наманган тумани ИИБ томонидан янги биометрик паспорт берилди.\nМеҳнатга лаёқатли афв этилган шахслар жойлардаги корхона ва ташкилотларга ишга жойлаштирилди. Шунингдек, ҳуқуқни муҳофаза қилиш органлари томонидан ҳудудий комиссиялар, жамоат бирлашмалари, маҳалла ва оилани қўллаб-қувватлаш бўлимлари вакиллари билан ҳамкорликда фуқаролар йиғини баённомаларига асосан афв этилганларнинг ҳар бирига 3 нафардан мураббий бириктирилди.\n– Бундан 12 йил аввал экстремистик оқим таъсирига берилганимиз сабабли уч ака-ука қамалгандик, – дейди Наманган туманидаги Тепақўрғон маҳалласида туғилиб ўсган Қудратилла Сиддиқов. – Мен уларнинг кенжасиман, ёшим 39 да. Уч йил аввал акам Собир Сиддиқов афв билан уйга келди, мана бугун менга шундай имконият берилди. Ҳозир катта акам Фозил Сиддиқов жазо ўтаяпти. У киши учун ҳам ёруғ кунлар яқин деган умиддаман.\nВилоят раҳбарлари билан юзма-юз суҳбатлашганимдан, бизга кўрсатилаётган эътибордан жуда хурсандман. Менга уйимни таъмирлаб олиш учун пул, деҳқончилик қилиш учун ер ажратиб бериладиган бўлди. Албатта, қилган ишимдан пушаймонман. Отамдан эрта ажраганмиз. Бизни оқ ювиб, оқ тараган онамнинг юзини ерга қаратдик. Энди дуоларини олиб, у киши учун суянч бўлиш, бизга билдирилган ишончни оқлашга ҳаракат қиламан.\nНаманган вилояти прокуратураси


05:00 / 11.03.2017 2405 pdf Ўқиш режими + -\n3. Касаллик соҳибаларидан қўрқингнлар.\n5. Тўпланинг ва қўлларингизни юқорига кўтаринг. Тупландик ва қўлларимизни юқорига кўтардик. “Эй Аллоҳ, Қуръон кетиб қолмаслиги учун муаллимларни кечиргин. Дин кетиб қолмаслиги учун уламоларни азиз қилгин” деб уч бора айтдилар.\n10. Аллоҳнинг Китобидан бир оят Муҳаммад соллаллоҳу алайҳи васаллам ва у зотнинг оиласидан яхшироқдир.\n37. Ҳақни эътироф этган киши инсоф қилган бўлади.\n48. Аллоҳ таоло ақлни яратиб, унга: “Кел!” деди. Ақл келди. Кейин Аллоҳ таоло ақлга “Кет!” деди. Ақл кетди. Шунда Аллоҳ таоло деди: “Иззатим ва жалолимга қасамки, сендан кўра шарафлироқ махлуқни яратмадим. Сен сабабли (бандаларимни) азоблайман ва сен сабабли (уларга) неъматларимни бераман”.\n49. Албатта Аллоҳ таоло бойларнинг таомидаги лаззатни фақирлар таомига ўтказиб қўяди.\n50. Албатта, Аллоҳ таоло бу Байтни ҳар йили олти юз минг киши ҳаж қилишини ваъда қилди. Агар инсонлар кам бўлиб қолсалар, Аллоҳ бу миқдорни фаришталар билан тўлдиради. Албатта, инсонлар янги келиннинг атрофида тўпланганларидек, Каъбанинг атрофида тўпланадилар. Байтни ҳаж қилувчи ҳар бир одам унинг ёпинчиқларига осилади. Одамлар Каъбанинг атрофида, токи у жаннатга киргунича айланиб юрадилар. Кейин у билан бирга жаннатга кирадилар.\n51. Албатта, Аллоҳ таоло бекорчи кишини ёмон кўради\n52. Албатта, ер хатна қилинмаган одамнинг сийдигидан қирқ кун давомида нажосат бўлиб туради.\n53. Албатта, жаннат аҳлининг жаннатда ҳам уламоларга эҳтиёжи тушади. Жаннат аҳли ҳар жумъа куни Аллоҳни зиёрат қилишади. Шунда Аллоҳ таоло: “Мендан истаган нарсангизни сўранглар” дейди. Одамлар уламоларга юзланиб: “Роббимиздан нимани сўрайлик?” дейдилар. Уламолар: “Фалон, фалон нарсаларни сўранглар” дейишади.\n54. Албатта, иймон сўз ва амалдир, у зиёда ва ноқис бўлади.\n55. Албатта, Билол азондаги “син” ҳарфини “шин”га алмаштириб айтар эди.\n56. Албатта, Шайтон осмон билан ер орасидадир. Унинг исми Валҳондир. У билан бирга яна одам болаларига ўхшаган саккиз нафар қўшини ҳам бор. Яна унинг халифаси бўлиб, исми Ханзобдир.\n57. Агар устоз ва шогирд бир қишлоқ ёнидан ўтишса, Аллоҳ таоло ана шу қишлоқдаги қабрлардан қирқ кун азобни кўтаради.\n58. Агар банда мағриб ва машриқ орасини ҳамду санога тўлдириб ташласа ҳам Аллоҳ таоло наздида пашшани қанотичалик қийматга эга эмас.\n59. Калта одам гоҳида узайтиради, яьни бўйи калта одам (аёл) узун бўйли бола туғади.\n60. Албатта, сизлар амал қилишга берилганлар замонида яшаяпсизлар. Ҳали шундай қавм келадики, улар тортишувга берилиб кетадилар.\n61. Иброҳим Халилуллоҳ ва Абу Бакр Сиддиқ жаннатда соқоллик ҳолда бўлишади.\n62. Албатта, Аллоҳнинг вафот этган бандаларни ташийдиган фаришталари бор.\n63. Албатта, Аллоҳнинг бир фариштаси бўлиб, унинг кўзларининг қовоқлари орасидаги масофа беш юз йиллик йўлдир.\n64. Албатта, масжид, яъни сажда қиладиган жой балғамдан узоқлаштирилади. Яъни сажда қиладиган жойда ундай нарсалар бўлмаслиги керак.\n66. Ҳар бир гапда “Иншааллоҳ” дейиш банда иймонининг мукаммллигидандир.\n67. Шундай гуноҳлар ҳам борки, уларга фақат Арафотда туриш каффорот бўлади. Яъни арафотда туриш билангина ўша гуноҳ кечирилади.\n68. Бирор нарсани қила олмаслик исматдандир, яъни бегуноҳликдандир.\n69. Албатта, маййит ўз уйда етти кун дўзахни кўради.\n70. Албатта, мен Яман тарафдан келаётган Раҳмон нафасини сезяпман, ҳис қиляпман.\n71. Албатта, атиргул Пайғамбар соллаллоҳу алайҳи васалламнинг терларидан яратилган ёки Буроқнинг теридан яратилган.\n72. Албатта, иймон қалбан боғланиш, тил ила тасдиқлаш, арконларга амал қилишдир.\n73. Эй Ибн Равоҳа, қофияли гапиришдан сақлан!\n74. Қайси нарса беркитилган ёки сир сақланган? Аслида бўлмаган нарса.\n75. Бақалажон нима ниятда ейилса, ўша бўлади.\n76. Миср ловиялари нима ниятда ейилса, ўша бўлади.\n77. Тикувчилар умматимнинг бахилларидир.\n78. Бахил Аллoҳнинг душманидир, гарчи у ибодат қилувчи бўлса ҳам.\n79. Совуқлик диннинг душманидир.\n80. Оби нонниг кичигида, яъни кулча нонда барака бор.\n81. Шериклик қозони қайнамайди.\n82. Самиймилик зиёфат бермоқдан кўра яхшироқдир.\n83. Қотилга қатл хабарини беринглар, яъни у ҳам ўлимга ҳукм қилинишини эслатиб қўйинглар.\n84. Еб тўймаслик, очкўзлик зийракликни кеткзади.\n85. Тарвуз ва униг фазилатлари ҳақидаги ҳадис.\n86. Дин поклик устига қурилгандир.\n87. Байтул Мақдис олтиндан ясалган тоғора бўлиб, ичи чаёнларга тўладир.\n88. Байтнинг, яъни Каъбанинг саломи уни тавоф қилишдир.\n89. Забаржад (қимматбаҳо тош)дан узук ясатиб, тақинглар. Чунки, у осон бўлиб, унда қийинчлик йўқ.\n90. Одатларни тарк қилиш ўзига душманчиликдир.\n92. Умматим етмиш неча фирқага бўлинади. Бир тоифадан бошқа барчаси жаннатийдир. “Улар кимлар?” деб сўрашди. “Зиндиқлар” дедилар. Яьни улар қадариялардир.\n93. Бошлиқ бўлишингиздан олдин унинг илмини билинглар.\n94. Бир соат тафаккур қилиш бир йиллик ибодатдан яхшироқдир.\n95. Такбир жазм қилишдир.\n96. Сиз аёллар умрингизнинг ярмини (ҳайздан пок бўлишни) кутиб, намоз ўқимай ўтказасизлар.\n97. Ойлар ва байрамлар билан табриклаш инсонлар одат қилган нарсалардандир.\n98. Ҳар бир кишига ишонавериш заифликдир.\n99. Уч нарсага суяниб бўлмайди: дунёга, султонга, хотинга.\n101. Очлик кофирдир. (Яъни у кишини ҳар нарсага мажбур қилади.) Уни ўлдирган жаннат аҳлидан бўлади.\n102. Жиза (Гиза) шаҳри жаннат боғларидан бир боғдир. Миср Аллоҳнинг ер юзидаги хазиналаридандир.\n104. Таҳорат пайтида бармоқларининг орасини хилол қилувчи умматим қандай яхши!\n105. Мушукни яхши кўриш иймондандир.\n106. Ватанни севмоқ иймондандир.\n107. Дўст дўстини қийнаб, унга азият бермайди.\n108. Ал-Ҳажун ва Бақиъ аста-секин бу дунёдан олиниб, жаннатга сочиб юборилади. Ал-Ҳажун Маккадаги, Бақиъ эса Мадинадаги мақбаралардир.\n109. Ҳайвон ҳашакни егани каби, масжидда дунё сўзларидан сўзлаш яхшиликларни ейди.\n110. Ҳадис иқтибос қилиб келтирилмайди.\n111. Аброрларнинг яхшиликлари муқаррабларнинг гуноҳларига тенг.\n112. Гўзаллик раҳм-шафқат кўрсатишга лойиқ нарсадир.\n113. Нафлларингизни чиройли тарзда адо этинглар. Чунки, фарзларингиз улар билан мукаммал бўлади.\n114. Олимнинг мажлисида ҳозир бўлиш минг ракьат намоз ўқишдан афзалдир.\n115. Менинг бир кишига қилган ҳукмим жамоатга қилган ҳукмим кабидир.\n116. “Алхамдулиллаҳ” Раҳмоннинг ридосидир.\n119. Озиқ-овқатларни қўриқловчи, ғамлаб қўювчи ёмон кўриладиган, нафратланиладиган шахсдир.\n120. Яҳудийларга хилоф қилинглар. Саллаларни печсиз кийманглар. Чунки, саллаларни печсиз кийиш яҳудийларнинг одатидир.\n121. Динингизнинг ярмини Ҳумайродан олинглар.\n122. Душманим ҳокимимдир.\n123. Машҳурликка қизиқмаслик, номаълум бўлиб юриш неъматдир. Кўпчилик эса, уни ёқтирмайди.\n124. Аллоҳнинг бир бандасига танлаган нарсаси ўша банданинг ўзига танлаган нарсасидан яхшироқдир.\n125. Қарға ва шу каби қушлар овозини эшитганда “Хайр, хайр” дейиш ҳақидаги ҳадис.\n126. Яхшилик қиёматга қадар мен ва умматим билан биргадир.\n127. Золимнинг ҳовлиси харобадир, гарчи кейинчалик бўлса ҳам хароб бўлади.\n128. Модомики, уларнинг ҳовлисида экансан, улар билан муроса-ю мадора қилиб, уларнинг кўнглини олиб яша.\n129. Эси пастларингиз билан молингизнинг учдан бирида муомала қилинглар.\n130. Жаннат эшигини таққиллатишда давом этавер. Бу гапни Оишага айтдилар. Шунда у киши: “Нима билан таққиллатай?” деб сўрадилар. У зот: “Очлик билан” деб жавоб бердилар.\n131. Набий алайҳиссаломнинг Жуҳфадаги ҳаммомга киришлари ҳақидаги ҳадис.\n132. Азондан кейин айтиладиган нарсада юқори даража бордир.\n133. Дирхам миқдоридаги қон ювилади ва ўша қон теккан кийимда ўқилган намоз қайтадан ўқилади.\n134. Дунё бир соатдир, унда тоат ибодат қилиб қол.\n135. Дунё охират экинзоридир.\n136. Қарз бир дирҳам бўлса ҳам хорликдир. Камбағаллик бир қиз билан бўлса ҳам хорликдир. Тиланчилик қандай йўл билан бўлса ҳам хорликдир.\n137. Нафр куни (ҳожилар Минодан Маккага қайтадиган кун, Қурбон ҳайитининг учинчи куни) Минода, кулранг туянинг устида, устимга жундан тўқилган кийим кийган ҳолимда, одамларнинг олдида Роббимни кўрдим.\n138. Ёмонликдан фойда кўрувчининг зиёнга учраши муқаррардир.\n139. Биродарим Ҳизрни Аллоҳ раҳмат қилсин. Мободо тирик бўлганида мени зиёратимга келарди.\n140. Қўли билан туясининг жиловидан ушлаб, менинг зиёратимга келган кишини Аллоҳ раҳмат қилсин.\n141. Пулнинг олтидан бирини ўз аҳлига ишлатиш етмиш йиллик ибодатдан яхшироқдир.\n142. Юборилган элчи юборувчининг ақлига далолат қилади.\n143. Умматимнинг роҳиблиги масжидда ўтиришдир.\n144. Мўминнинг сўлаги шифодир ва шунингдек, мўминнинг қолдиқ овқати ҳам шифодир.\n145. Маҳалланинг най чалувчиси ўша маҳалла аҳлини завқлантиролмайди.\n146. Заҳмат чекиш раҳматдир.\n147. Олий мансабнинг закоти қийналганга ёрдам беришдир.\n148. Қимматбаҳо зийнат буюмларининг закоти уларни ориятга, яъни бировга фойдаланиш учун бериб туришдир.\n149. Зайдийлар бу умматнинг мажусийларидир.\n150. Мўминнинг сўлаги шифодир.\n151. Саҳобаларимни сўкиш кечирилмас гуноҳдир.\n152. Пайғамбар соллаллоҳу алайҳи васалламнинг кўрсаткич бармоқлари ўрта бармоқларидан узун эди.\n153. Сир аҳрорлардадир. Бошқа ривоятда эса, аҳрорларнинг қалблари сирларнинг қабрларидир, дейилган.\n154. Сафар кишилар ахлоқининг аслини кўрсатиб беради.\n155. Макканинг ақли заифлари жаннатни тўлдириб туриш учундир\n156. Саломат бўлиш узлатдадир\n157. Мисвок ишлатиш киши нутқини равонлигини оширади\n158. (Намозни) энг заифларингизни эътиборга олиб ўқиб беринглар.\n159. Билолнинг “син” ҳарфи Аллоҳнинг наздида “шин” ҳарфидекдир.\n160. Аёллар билан маслаҳатлашинглар, сўнгра айтганларининг тескарисини қилинглар.\n161. Сизларнинг ёмонларингиз болаларингизга таълим берувчилардир. Чунки, уларнинг орасида етимга раҳм қилмайдигани ва мискинга қўполлик қиладиганлари кўпдир.\n162. Ҳаётнинг ёмонлиги ва ўлимнинг ёмон нарса эмаслиги ҳақидаги ҳадислар.\n163. Аллоҳнинг яратган нарсасига шафқат қилиш Аллоҳнинг амрини улуғлашдир.\n164. Инсон юзига мақташ қоралангандир.\n165. Кишининг ўз-ўзига гувоҳлик бериши икки марта гувоҳлик бериш билан бўлади.\n166. Мусулмонларнинг бир-бирларига гувоҳликлари жоиздир. Лекин уламоларнинг бир-бирларига гувоҳликлари жоиз эмас, чунки улар ҳасадчилардир.\n167. Шон-шуҳрат кийимнинг қисқалигидадир.\n168. Инсон шайтонлари жин шайтонларидан устун келади.\n169. Қавмга шайх бўлиш умматга пайғамбар бўлиш кабидир.\n170. Эҳтиёжманд киши гўё кўр кишидекдир.\n171. Сабр жаннат хазиналаридан биридир.\n172. Озгина садақа кўпгина балони қайтаради.\n173. Ҳадисларни ёзаётган пайтда қаламларнинг чиқир-чиқир қилиб ёзиши Аллоҳнинг наздида Асқалон ва Ободон карвонсаройларида айтиладиган такбир кабидир. Ким қирқта ҳадис ёзса, унга Ободон ва Асқалонда ўлдирилган шаҳидларнинг савоби берилади.\n174. Бир қавмнинг кичиклари бошқа қавмнинг катталари бўлади.\n175. Нонни кичайтиринглар ва унинг сонини кўпайтиринглар, шунда сизларга унда барака бўлади.\n176. Узук билан ўқилган бир вақт намоз узуксиз ўқилган етмишта намоздан яхшироқдир.\n177. Салла билан ўқилган бир вақт намоз салласиз ўқилган йигирма беш вақт намоздан яхшироқдир. Салла билан ўқилган бир вақт жума етмиш вақт салласиз ўқилган жумадан яхшидир. Салла билан ўқилган бир вақт намозга ўн минг ҳасанот ёзилади.\n178. Олимнинг ортида бир вақт намоз ўқиш тўрт минг тўрт юз қирқ вақт намоз кабидир.\n179. Мутакббирнинг намози бошининг устидан юқори кўтарилмайди.\n180. Кундузги намоз жаҳрий ўқилмайди.\n181. Илм аёллар сонлари орасида зоя бўлади.\n182. Зарурат мань қилинган нарсаларга рухсат этади.\n183. Икки заиф киши бир кучли кишидан ғолиб бўлади.\n184. Айланма бўлса ҳам, йўлдан юринг, ўтириб қолган бўлса ҳам, қиз болани олинг.\n185. Талоқ фосиқлар қасамидир.\n186. Мўминнинг орқаси қибладир. Яъни намозда олдинги сафдаги кишининг орқаси етарлидир, сутра шарт эмас.\n187. Оқилнинг адовати ва мажнуннинг суҳбати ҳақидаги ҳадислар.\n188. Адоват аҳлда, ҳасад қўшниларда, манфаат дўстларда бўлади.\n189. Кишининг душмани унинг ишини қилиб, унга халақит берадиган кишидир.\n190. Унинг узри гуноҳидан қаттиқроқдир.\n191. Араблар ажамларнинг саййидларидир.\n192. Умматимнинг амаллари менга кўрсатилди. Унинг ичида қабул бўлганлари ҳам, қайтарилганлари ҳам бор. Аммо менга айтилган салавотлар қайтарилмайди.\n193. Ўзингизни сезмаганга солиш билан миқдорингизни кўпайтиринглар.\n194. Ҳар бир яхши ишга халақит берувчи бор.\n195. Ижозатнинг аломати енгиллик беришдир.\n196. Умматимнинг уламолари гўё Бани Исроил пайғамбарлари кабидирлар.\n197. Илм икки қисмдир: динлар илми (шариат илми), баданлар илми (тиббиёт).\n198. Илмга келинади, илм бормайди.\n199. Қарияларнинг динини ўзингизга лозим тутинг.\n200. Узум иккита иккитадандир, хурмо битта биттадандир.\n201. Солиҳларни ёдга олинганда раҳмат ёғилади.\n202. Лавҳ ҳақида Аршдан ҳам олий бўлган Аллоҳдан эшитдим. У Зот бирор нарсани яратмоқчи бўлса: “Кун!” (“Бўл!”) дейди. Коф ҳарфи нун ҳарфига етмасидан туриб бўладиган нарса бўлади.\n203. Қўшиқ зинонинг дуосидир.\n204. Фотиҳа сураси нима мақсадда ўқилса, ўша нарса ҳосил бўлади.\n205. Жасоратли киши лаззатни қўлга киритади.\n206. Ражаб ойининг бошқа ойлардан афзаллиги Қурьоннинг бошқа сўзлардан афзаллиги кабидир. Шаьбон ойининг фазилати менинг бошқа анбиёлардан афзаллигим кабидир. Рамазон ойининг бошқа ойлардан афзаллиги Аллоҳнинг бандаларидан афзаллиги кабидир.\n207. Фақирлик фахримдир. Мен у билан фахрланаман.\n208. Оғиз сукут қилса Робби кифоя қилади\n209. Замон охирлаганда Рум совуғи Шомга ва Шом совуғи Мисрга кўчиб ўтади.\n210. Ҳаракатларда баракалар бордир.\n211. Набий алайҳиссалом Жаброил алайҳиссаломга “Қуёш завол топдими?” дедилар. У киши: “Йўқ, Ҳа” деб жавоб бердилар. Пайғамбар соллаллоҳу алайҳи васаллам Жаброилдан: “Қандай қилиб “Йўқ, Ҳа” деб жавоб беряпсиз?” деб сўрадилар. Шунда Жаброил алайҳиссалом: “Мен “Йўқ” деганимдан то “Ҳа” дегунимча Қуёш беш юз йиллик масофани босиб ўтди” деб жавоб бердилар.\n212. Етмишта пайғамбарнинг тилида ясмиқ муқаддас деб эълон қилинган. Уларнинг охиргиси Исодир.\n213. Қурьон Аллоҳнинг Каломи бўлиб, махлуқ эмасдир. Ким бундан бошқа сўзни айтса кофир бўлади.\n214. Ким Қалоқил (Кафирун, Ихлос, Фалақ, Нос) сураларини ўқиса, фақирликдан омондадир.\n215. Пағамбар соллаллоҳу алайҳи васалламдан тирноқ олишнинг кайфияти ва тайин қилинган куни собит бўлмаган.\n216. Усмон розияллоҳу анҳунинг қиссалари. Яъни у киши халифаликларининг биринчи жумъасида минбарга чиқдилар ва “Алҳамдулиллаҳ” дедилар. Бундан бошқа гап гапира олмадилар. Кейин мана бундай дедилар: “Албатта, Абу Бакр ва Умар бу минбарда гапириш учун нутқ тайёрлаб олишар эди. Сизлар ҳозир гапирувчи раҳбардан кўра иш қилувчи раҳбарга муҳтожроқсизлар. Мавъизани кейинроқ қиламан. Аллоҳдан ўзимга ва сизларга мағфират сўрайман”. Шундан сўнг минбардан тушдилар ва одамларга жумъа намозини ўқиб бердилар.\n217. Қалб Аллоҳнинг уйидир.\n218. Озгина тавфиқ кўпгина илмдан яхшидир.\n220. Аллоҳ бор эди. У билан бирга бошқа ҳеч нарса йўқ эди. Бир ривоятда: Ундан бошқа ҳеч нарса йўқ эди, дейилган.\n221. Сахий агар фосиқ бўлса ҳам Аллоҳнинг дўстидир. Бахил агар ибодатгўй бўлса ҳам Аллоҳнинг душманидир.\n222. Ёмонликдан тийилгин, ёмонлик ҳам сендан тийилади.\n223. Сўзлар гапирувчининг сифатидир.\n224. Дастурхон атрофида сўзлашиш ҳақидаги ҳадис.\n225. Ҳар бир идишдан ичидаги суюқлик томиб туради.\n226. Ибодатдаги янгиликдан бошқа янгилик залолатдир\n227. Иккинчи нарса бўлганидан кейин учинчиси ҳам бўлиши аниқ. Шоир айтади: Бир нарса иккита бўлдими, демак, учта ҳам бўлади.\n228. Ҳар йили ёмонлашиб, хулқингиз бузилиб бораверасизлар.\n229. Ҳар бирингиз деҳқонсиз ва ҳар бирингиз серғайратдирсиз.\n230. Ҳар бир ман этилган нарса ёқимлидир.\n231. Киши бир оғиз яхши сўзни эштиши бир йиллик ибодатдан яхшидир. Илм музокарасида бир соат ўтириши қулни озод қилишидан яхшидир.\n232. Ҳеч ким билмайдиган хазина эдим. Танилишни истаб халқларни яратдим. Сўнг уларга ўзимни танитдим, шундагина мени танидилар.\n233. Пайғамбар бўлган пайтимда Одам алайҳиссалом сув ва лой орасидаги бир ҳолатда эдилар.\n234. Дум бўлгину бош бўлмагин. Чунки, бош ҳалок бўлади, дум эса саломат қолади.\n235. Сўфийлик хирқасини кийиш ва Ҳасан Басрий Али розияллоҳу анҳунинг хирқасини кийгани ҳақидаги ҳадис.\n236. Муҳаббат илони жигаримни чақди. Икки байтдан иборат шеър.\n237. Кабутар ўйнатиш фақир бўлишга сабаб бўлади.\n238. Ичимизга насабсиз кирганни ва ичимиздан сабабсиз чиққанни Аллоҳ лаънатласин.\n239. Аллоҳ ёлғончини лаьнатласин. Агарчи ўша ёлғонни ҳазиллашиб айтган бўлса ҳам.\n240. Қўшиқ куйловчини ва қўшиқ куйлашни талаб қилган кишини Аллоҳ лаънатласин.\n241. Ҳар бир балодан қутилиш учун чора бордир.\n242. Ҳар бир ҳужранинг ҳақи бордир.\n243. Ҳар бир оғиздан чиққан сўзни эшитувчи топилади, оғзим бор деб ҳар нарсани сўзлама.\n244. Ҳар бир мужтаҳид учун насиба, улуш бордир.\n245. Байт (Каъба)нинг ўз Роббиси (Хўжайини) бор, уни ўзи ҳимоя қилиб олади.\n246. Али розияллоҳу анҳу дедилар: “Набий соллаллоҳу алайҳи васалламни юваётганимда у зотнинг муборак кўз косаларида сув туриб қолди. Мен дарҳол ўша сувни ичдим. Натижада, аввалгиларнинг илмини мерос қилиб олдим”.\n247. Каъбанинг тошларини биттадан-биттадан олиб, уни бузиш мусулмонни ўлдиришдан енгилроқдир.\n248. Агар бирортангиз оддий тошга нисбатан гумонини чиройли қилса, Аллоҳ ўша тош ила унга фойда беради.\n249. Агар баччабоз денгиз сувида ғусл қилса ҳам қиёмат куни жунуб ҳолда бўлади.\n250. Қиёмат куни байроқни Али кўтаради.\n251. Агар биродарим Хизр тирик бўлганида мени зиёрат қиларди.\n252. Агар гурунч инсонга айланиб қолганда ҳалим бўлган бўларди.\n253. Агар дунё топ-тоза қондан иборат бўлганида ҳам мўминнинг овқати унданда ҳалолроқ бўларди.\n254. Агар парда очилганида иймоним зиёда бўлмас эди.\n255. Агар сиз бўлмаганингизда фалакларни яратмас эдим.\n256. Агар инсонлар тезакни майдалашдан ман қилинсалар ҳам, барибир, улар тезакни майдалаган бўлардилар ва: “Унда бир оз зарар борлиги учун ман қилинганмиз” дердилар.\n257. Агар мўминнинг хавфи билан ражосини тарозида тортилса, иккови ҳам тенг чиқади.\n258. Агар инсонлар янтоқда нима борлигини билганларида эди, унинг вазнига тенг тиллога бўлса ҳам сотиб олардилар.\n259. Мен учун Аллоҳнинг ҳузурида махсус бир вақт бор. Ўша вақтга мен ўзимдан бошқа ҳеч кимни, хатто муқарраб фариштани ҳам, пайғамбарни ҳам сиғдиролмайман.\n260. Агар мўмин одам гапирса, рост гапиради. Агар унга гапирилса, эшитган нарсасини тасдиқлайди.\n261. Мўмин киши ширинликларни яхши кўрувчи бўлади. Кофир кимса ароқни яхши кўрувчи бўлади.\n262. Мўмин тажрибасиз ва олийжаноб бўлади, мунофиқ эса ёлғончи ва қизғанчиқ бўлади.\n263. Мўмин инсон ичида кек сақлайдиган гиначи бўлмайди.\n264. Мўмин одамга насаби борасида ишонса бўлади.\n265. Мўмин одам турли балоларга учрайди. Кофир балоларга учрамай, роҳатда яшайди.\n266. Мўмин одам алданади.\n267. Мўмин кишининг озиқ-овқати енгил бўлади. Яъни бировларга оғирлиги тушмайди.\n268. Мўмин киши ҳавас қилади, мунофиқ эса ҳасад қилади.\n269. Аллоҳ таоло бандасини жоҳил ҳолатида дўст тутмайди. Агар уни дўст тутса, унга илм ўргатади.\n270. Аллоҳ таоло бандадан нафратланадиган бўлса, уни илм ва одобдан ман қилиб қўяди.\n271. Бу деворим ортида ким ёки нима борлигини билмайман.\n272. Семиз одам нажотга эришмайди.\n273. Қуръон ўқиётган намоз ўқиётганга инсоф қилсин. Яъни ҳаддан ташқари баланд овозда ўқиб, бошқаларни адаштирмасин.\n274. Агар қавмга тортишув берилса, амал қилишдан тўсилиб қоладилар.\n275. Чоршанба куни бошланган иш охирига етади.\n276. Дўстга олиб борадиган йўл узоқ бўлмайди.\n277. Қотил мақтулнинг битта ҳам гуноҳини қолдирмайди.\n278. Менга ҳеч ким икки маротаба мутакаббирлик қилмаган.\n279. Ҳеч бир жасад ҳасддан холи бўлмайди.\n280. Кичкина одам ҳам ҳикматдан холи эмас.\n281. Биров бировдан утун бўлолмайди. Аммо ўша одам ўзини ўша бировнинг олдида кўпроқ паст тутса, шундагина устун бўлиши мумкин.\n282. Қалбларни Аллоҳнинг ибодатига мажбурлашдан кўра улуғроқ нарса йўқ.\n283. Ўз фарзандини бошлиқ этиб тайинлаш адолатдан эмас.\n284. Набавий ҳадисларни талаб қилиш борасида ният қанча мустаҳкам бўлса, шу иши унга шараф келтиради.\n285. Абу Бакр сизлардан рўза ва намоз сабабли афзал бўлмади. Балки, қалбида чуқур ўрнашган нарса сабабли сизлардан афзал бўлди.\n286. Кўза кунда эмас, кунида синади.\n287. Қалбдан келмайдиган нарсани сақлаб қолиш ва парвариш қилиш қийиндир.\n288. Бир жамоат тўпланар экан, албатта, уларнинг ораларида Аллоҳнинг дўсти ҳам бўлади. Буни улар ҳам, ўша одамнинг ўзи ҳам сезмайди.\n289. Кечаси бўлганда нидо қилувчи: “Эй қабр аҳллари, кимга ҳавас қиласизлар?” деб сўрайди. Шунда қабр аҳллари: “Масжид аҳлларига” деб жавоб беришади.\n290. Қайси шаҳарда азон кўпайса, ўша шаҳарнинг совуқлиги озаяди.\n291. Ҳамма Пайғамбарларга пайғамбарлик хабари 40 ёшдан кейин келган.\n292. Олов қуруқ ўтинни ғийбат банданинг ҳасанотларини егандан кўра тез ея олмайди.\n293. Мени ерим ҳам, осмоним ҳам ўзига сиғдиролмайди, лекин мўмин бандамнинг қалби сиғдиради.\n294. Мусулмон ҳолда вафот эт ва бошқа нарсага парво қилма!\n295. Оталарга бўлган муҳаббат уларнинг ўғиллари билан боғланишга сабаб бўлади.\n296. Севги, муҳаббат қўрқоқлик келтиради.\n297. Ҳасад қилинадиган шахс ризқлангандир.\n298. Киши бахт ва омади билан кишидир. Отаси ва бобоси билан эмас.\n299. Касалнинг инграши тасбеҳ, қичқириши такбир, нафас олиши садақа, уйқуси ибодат, у ёндан бу ёнга ағдарилиши Аллоҳ йўлидаги кураш кабидир.\n300. Муаззиннинг “Ашҳаду анна Муҳаммадан Росулуллоҳ” деган сўзини эшитганда “Ашҳаду анна Муҳаммадан абдуҳу ва Росулуҳу. Розийту биллаҳи Роббан ва билислами дийнан ва бимуҳаммадин соллаллоҳу алайҳи васаллама Набиййан” деб, икки бармоғининг ички тарафини, учини ўпиб, кейин уларни икки кўзга суриш.\n301. Сотиб олувчи қўллаб-қувватлангандир.\n302. Мусибатлар ризқларнинг калитларидир.\n303. Пайғамбар соллаллоҳу алайҳи васалламнинг Абу Жаҳл билан кураш тушганлари ҳақидаги ҳадис.\n304. Жунубликдан покланувчи учун оғизни ва бурунни чайиб ювиш фарздир.\n305. Гуноҳлар неьматларни кетказади.\n306. Ошқозон касалликлар уясидир. Парҳез давонинг бошидир.\n307. Агар болаларга таълим бераётган киши улар орасида адолат қилмаса, у қиёмат куни золимлар билан бирга бўлади деб ёзиб қўйилади.\n308. Ғийбат қилувчи ва уни тингловчи гуноҳда шерикдирлар.\n309. Нархни кўтариб қўйиб, сотиб олмаган киши лаънатлангандир.\n310. Кимдан розилик сўралса-ю, рози бўлмаса, у шайтондир.\n311. Кимнинг кечаги куни билан бугуни бир хил бўлса, у алдангандир. Кимнинг бугуни кечаги кунидан ёмонроқ бўлса, у лаънатлангандир.\n312. Ким жунбликдан ғусл қилиб, пок ҳолга келса, Аллоҳ унга оқ дурдан қурилган юзта қаср беради ва ҳар бир томчи суви учун унга мингта шаҳиднинг савобини ёзади.\n313. Ким Ашуро куни исмид билан кўзига сурма қўйса, унинг кўзи ҳеч қачон касал бўлмайди.\n314. Ким бидъат соҳибини жеркиб, ўдағайлаб тўхтатса, Аллоҳ унинг қалбини хотиржамлик ва иймонга тўлдиради.\n315. Ким икки кўзини яхши кўрса, асрдан кейин ёзмасин.\n316. Ким сени бир нарса учун яхши кўрса, иши битгандан кейин сендан зерикади.\n317. Ким олимни ноҳақ хорласа, Аллоҳ уни қиёмат куни халойиқ олдида хорлайди.\n318. Ким Аллоҳ таоло унга таьлим олмасдан ҳам илм беришини ва бировнинг ҳидоятисиз ҳам ҳидоятга йўллаб қўйишини хоҳласа, дунёни тарк қилсин.\n319. Кимнинг икки қўлининг зараридан омонда бўлинса, унга жаннат вожиб бўлади.\n320. Ким балиқ еса, ортидан хурмо ҳам есин!\n321. Ким намозни тарк қилувчига бир луқма таом бериб бўлса ҳам ёрдам берса, гўёки барча Пайғамбарларни ўлдиргандек бўлади.\n322. Ким иқоматни орасини ажратиб, лафзларини биттадан айтса, у биздан эмас.\n323. Ким биродарининг таомидан истеъмол қилса, биродари ундан ҳурсанд бўлади, унга зарар етказмайди.\n324. Ким гуноҳлари кечирилган инсон билан таомланса, унинг ҳам гуноҳлари кечирилади.\n325. Кимнинг узри кўриниб турган бўлса (очиқ-ойдин маълум бўлса), эҳсон ва садақаларни унга бериш вожиб бўлади.\n326. Ким аёл кишига моли учун уйланса, Аллоҳ уни ўша аёлнинг молидан ҳам, жамолидан ҳам маҳрум қилади.\n327. Ким ўзининг кийимидан бошқа нарсани кийса ва ўлдирилса, унинг қони беҳуда кетган ҳисобланади.\n328. Ким масжидда дунё сўзларини гапирса, Аллоҳ унинг қирқ йиллик амалларини бекор қилади.\n329. Ким олим киши билан ўтирса, гўё пайғамбар билан ўтиргандек бўлади.\n330. Ким бир нарсани билмаса, танимаса, унга нисбатан душманлик кайфиятида бўлади.\n331. Ким ўз дўстига чоҳ қазиса, Аллоҳ унинг ўзини ўша чоҳга йиқитади.\n332. Ким Аллоҳга ростгўй ҳолатда қасам ичса, у худди Аллоҳга тасбеҳ айтиб, У Зотни улуғлаган бўлади.\n333. Ким золимнинг узоқ яшашини сўраб дуо қилса, Аллоҳга исён қилинишини яхши кўрибди.\n334. Ким намозда бир рукндан бошқасига ўтаётганда қўлини кўтарса, намози намоз эмас.\n335. Ким уламоларни зиёрат қилса, гўё мени зиёрат қилгандек бўлади. Ким уламолар билан қўл бериб сўрашса, гўё мен билан қўл бериб сўрашгандек бўлади. Ким уламолар билан бирга ўтирса, гўё мен билан бирга ўтиргандек бўлади. Ким мен билан бу дунёда бирга ўтирса, қиёмат куни мен билан ўтириш насиб қилади.\n336. Ким мени ва отам Иброҳимни бир йилда зиёрат қилса, жаннатга киради.\n337. Ким экса, ўриб олади.\n338. Ким жуда ҳам ҳурсанд бўлиб кетса, хафа бўлишга интилсин!\n339. Ким мўминни ҳурсанд қилса, Аллоҳни рози қилган бўлади. Ким мўминни улуғласа, Аллоҳни улуғлаган бўлади. Ким мўминга икром кўрсатса, Аллоҳга икром кўрсатган бўлади.\n340. Ким бир мўминни ҳурсанд қилса, мени ҳурсанд қилган бўлади. Мени ҳурсанд қилган эса, Аллоҳни рози қилган бўлади.\n341. Ким намозга чақирувчини эшитганда, “Марҳабо, тўғри гапирувчилар, марҳабо намоз аҳли” деса, Аллоҳ унга икки миллионта ҳасанот ёзади ва ундан икки миллионта гуноҳни ўчиради ва уни икки миллион даржага кўтаради.\n342. Ким таҳорат олаётганда “Бисмиллаҳ”ни айтса, то ўша таҳоратини синдиргунича елкасидаги икки фаришта унга тинмай яхшиликларни ёзиб туради.\n343. Ким заруратларини, ҳожатларини айтиб шикоят қилса, унга ёрдам бериш вожиб бўлади.\n344. Ким тақводорни орқасида намоз ўқиса, гўё пайғамбарнинг орқасида намоз ўқигандек бўлади.\n345. Ким ушбу Байт (Каъба)ни етти марта айланиб тавоф қилса, мақоми Иброҳимда икки ракаат намоз ўқиса, замзам сувидан ичса, гуноҳлари ҳар қанча кўп бўлса ҳам кечирилади.\n346. Ким Байтни ёзнинг жазирама иссиқ кунида етти марта тавоф қилса, бошини очиб олса, қадамлари орсини яқинлаштирса, у ёқ-бу ёққа қарамаса, кўзини пастга қаратса, сўзлари камайса, фақат Аллоҳ таолони зикр қилса, ҳар тавофда одамларга озор бермай ҳажарул асвадни ўпса, Аллоҳ унинг ҳар кўтариб-туширган қадами учун етмиш мингта яхшилик ёзади, ундан етмиш мингта ёмонликни ўчиради, унинг етмиш мингта даражасини кўтаради, унинг номидан етмиш мингта қулни озод этади, ўша қуллардан ҳар бирининг баҳоси ўнг минг дирҳам бўлади, Аллоҳ унга етмиш кишини шафоат қилиш ҳуқуқини беради, Аллоҳ хоҳласа, ўша шафоат қилинадиганларни мазкур банданинг оила аъзоларидан қилади, хоҳласа, бошқа мусулмонлардан қилади. Хоҳласа, ўша имкониятни унга бу дунёнинг ўзидаёқ беради, хоҳласа, охиратга қолдиради.\n347. Ким саломатликни истаса, талаб қилса, саломат бўлади.\n348. Ким Роббисини таниса, камгап бўлиб қолади.\n349. Ким ўз нафсини таниса, аниқ, Роббисини танийди.\n350. Ким Аллоҳга мусофирлигида гуноҳ қилса, Аллоҳ уни ватанига муваффақиятсиз, иши битмаган ҳолда қайтаради.\n351. Ким Аллоҳнинг оятидан бир оятни биродарига ўргатса, батахқиқ, унинг бўйнига эга бўлади.\n352. Ким динимизда ўз раъйи билан гапирса, уни ўлдиринглар.\n353. Ким биродарига унда таҳорат қилиши учун сув соладиган идиш берса, худди зотдор от бергандек бўлади.\n354. Ким Бақара ва Оли Имронни ўқиса-ю, уни “шайх” деб чақирилмаса, демак, унга зулм қилинибди.\n355. Ким бомдод намозида “Алам нашроҳ” ва “Алам тарокайфа”ни ўқиса, кўзи касалланмайди.\n356. Ким бизни ўз мақсади қилиб олса, унинг ҳаққи бизга вожиб бўлади.\n357. Кимки тирноқларини ўсишига қарши доимо олиб юрса, кўзи касал бўлмайди.\n358. Ким Рамазон ойининг охирги жумъасида қолиб кетган фарз намозлардан бирининг қазосини ўқиса, ушбу қазо етмиш йилгача умри давомида қолдирадиган намозларини тузатувчи бўлади.\n359. Ким сирини яширса, ўз ишига ўзи эга бўлади.\n360. Кимнинг тунги намози кўпайса, кундузлари унинг юзи чиройли бўлади.\n361. Кимнинг сўзи мулойим бўлса, у кишини яхши кўриш вожиб бўлади.\n362. Ким шатранж (шаҳмат) ўйнаса, у лаънтлангандир.\n363. Ким Аллоҳдан қўрқмаса, ундан сен қўрқ!\n364. Ким пешиннинг фарзидан олдинги тўрт ракаат намозга бардавом бўлмаса, унга менинг шафоатим етмайди.\n365. Кимни яхшилик ислоҳ қилмаса, ёмонлик ислоҳ қилади.\n366. Кимнинг олдида садақа бўлмаса, яҳудийни лаънатласин!\n367. Ким жоҳилга насиҳат қилса, жоҳил унга душманлик қилади.\n368. Ким чиройли аёлга совчи қўйса, унинг маҳрини берсин!\n369. Ҳажда ўз туяларини уриш ҳажнинг мукаммаллигидандир.\n370. Ўзаро мувофиқлик, мос келиш ҳамроҳликнинг гўзал кўринишларидандир.\n371. Имомликни ва раҳбарликни талашиш қиёматнинг аломатидандир.\n372. Тинглашдан кўра гапиришни яхши кўриш олам фитналаридан биридир.\n373. Ўлишингиздан олдин ўлинглар!\n374. Инсонлар ўз замоналарида ҳам оталарига кўпроқ ўхшайдилар.\n375. Инсонлар инсонлар билангина (жамият ичидагина) инсонлардир.\n376. Инсонлар ўз подшоҳларининг динида бўладилар.\n377. Инсонлар ухловчилардир. Қачон ўлсалар, шунда уйқудан уйғонадилар.\n378. Ўз қўлига яқинлик қилувчи лаънатлангандир.\n379. Пайғамбар ер остида кишиларни бир-бири билан яраштириб қўя олмайди.\n380. Аёллар бир-бирларига ёрдам берадилар.\n381. Эсдан чиқариш инсоннинг табиатида бордир.\n382. Аллоҳнинг бир бандага кўрсатган ёрдами ўша банданинг ўзига қилган ёрдамидан яхшироқдир.\n383. Чиройли юзга назар солиш ҳам ибодатдир.\n384. Қабр бунча ҳам яхши куёвдир.\n385. Суҳайб нақадар яхши бандадир. Агар Аллоҳдан қўрқмаганда, У зотга гуноҳ қилмас эди.\n386. Олимнинг қаламидан битта нуқта қўйилиши юзта шаҳид кийимининг теридан кўра Аллоҳга севимлироқдир.\n387. Умматимнинг ҳалокати кўп гуноҳ қилувчи олим ва илмсиз обиднинг чиқиши билан содир бўлади.\n388. Оқ атиргул Пайғамбар соллаллоҳу алайҳи васалламнинг терларидан, қизил атиргул Жаброил алайҳиссаломнинг терларидан, сариқ атиргул эса, Буроқнинг теридан яратилгандир.\n389. Васиятим, сирдошим, аҳлимга ўринбосар ва мендан кейин ўринбосар бўладиганларнинг энг яхшиси Али ибн Абу Толибдир.\n390. Мен одил подшоҳ замонида туғилдим.\n391. Валади зино жаннатга кирмайди.\n392. “Билмайман” дейиш илмнинг ярмидир.\n393. Эшак ва гўшти ейиладиган ҳайвонлар сийдигининг ҳеч қандай зарари йўқ.\n394. Ўзингиз бавл қиладиган ҳожатхонада таҳорат қилманглар. Чунки, мўминнинг таҳорати ҳам яхшиликлари билан бирга тортилади.\n395. Мени намозда бошлиқ қилиб олманглар!\n396. Илон фақат илон туғади.\n397. Гапирувчининг ўзига эмас, гапираётган сўзига қара!\n398. Кимнинг ақли бўлмаса, унинг дини ҳам йўқдир.\n399. Иқрор бўлувчи, тан олувчи кишининг узри бўлмайди.\n400. Ўта тортинчоқ ва мутакаббир илм ўрганмайди.\n401. Мусулмон кишининг фарзларни ва суннатларни билмаслиги ҳалол эмас.Улардан бошқасини билмаслик айб эмас.\n402. Қари инсоннинг илм ўрганиши уят эмас, худди нонни ейиши уят бўлмаганидек.\n403. Нон пишиб, сенинг олдингга қўйилгунича уч юз олтмишта ишчининг қўлидан ўтади. Уларнинг биринчиси Микоил алайҳиссаломдир.\n404. Ихтилоф қилинаётган масала сабабли Аллоҳ ҳеч кимни азобламайди.\n405. Қавмга юзи чиройлироғи имом бўлади.\n406. Эй Абу Ҳурайра, агар таҳорат қилсанг, “Бисмиллаҳ валҳамдулиллаҳ” дегин. Албатта, ёзувчи фаришталар то таҳоратинг сингунича сенга яхшиликларни ёзишдан чарчамайдилар.\n407. “Эй Ҳумайро!” жумласи бор бўлган ҳадислар.\n408. Эй Шайх, агар саломат бўлишни хоҳласанг, бошқаларнинг сендан саломат бўлишлари орқали топасан.\n409. Эй Али, ўзингга темирдан пойабзал ясатиб ол ва уни илм талабида юрганингда кийгин.\n410. Эй Али, қоғоз ва қалам келтир! Кейин Расулуллоҳ соллаллоҳу алайҳи васаллам буюриб турдилар, Али ёздилар, Жаброил гувоҳ бўлди. Сўнгра ёзилган саҳифа ўраб қўйилди.\n411. Эй Али, агар озиқ-овқат олиб келсанг, пиёзни ҳам унутма!\n412. Душманингни қўлини кесишга кучинг етмаса, уни ўпгин!\n413. Маймунга ҳам унинг давлатида рақсга тушиб берилади.\n414. Ёсин сурасини нима мақсадда ўқилса, ўша мақсад ҳосил бўлади.\n415. Совуқдан сақлаган нарса иссиқдан ҳам сақлайди.\n416. Мустаҳкам ишонч ва чуқур эътиқод тўлиғича иймондир.\n417. Шамолнинг тўхташ куни йилнинг биринчи кунидир.\n05:00 / 11.03.2017 2495\n05:00 / 13.03.2017 2809\nМустақил юртимнинг тўнғич дилбанди,Исломий эътиқод юз очган вақтларАллоҳнинг каломи, ўгитипанди Қуръон узrdquo дафтари ndash бўлди сардафтар.Одамзотнинг турфа давоми...\n1786 05:00 / 07.03.2017\n3607 05:00 / 11.03.2017\n2319 05:00 / 07.03.2017\n2362 05:00 / 07.03.2017


ЗАМОНАВИЙ ДЕВОРБОП ҚУРИЛИШ МАТЕРИАЛИ – ГАЗОБЕТОН ИШЛАБ ЧИҚАРИШ КЎПАЯДИ – TEXNIK JIHATDAN TARTIBGA SOLISH, STANDARTLASHTIRISH, SERTIFIKATLASHTIRISH VA METROLOGIYA SOHASIDA DAVLAT NAZORATI DEPARTAMENTI\nЗАМОНАВИЙ ДЕВОРБОП ҚУРИЛИШ МАТЕРИАЛИ – ГАЗОБЕТОН ИШЛАБ ЧИҚАРИШ КЎПАЯДИ\nПрезидент Шавкат Мирзиёев раислигида ўтказилган видеоселектор йиғилишида, «Ўзстандарт» агентлигига жойларга чиқиб, газобетон ишлаб чиқарувчиларга тегишли соҳаларда кўмаклашиш топширилган эди.\nМаълумки Газобетон – ғовак (тешик-тешик) бетоннинг бир тури бўлиб, замонавий қурилиш материали. Уни баъзан “сунъий тош” деб ҳам аташади. Оддий бетондан фарқи – таркибида 1-3 миллиметрли пуфаклар мавжуд бўлиб, улар туфайли бетон енгил, етарли даражада мустаҳкам ҳамда иссиқ ва совуқдан яхши ҳимоялаш хусусиятларига эга бўлади. Шунингдек, табиий газ 8 марта кам сарфланиши боис энергия тежамкорлиги ва энг асосийси, пишиқ ғишт каби унумдор тупроқни ишлатмаслиги унинг афзаллигини белгилайди. Бундан ташқари газобетолн анчайин енгил, бир куб метр ғишт 1800-2000 кг вазнга эга бўлса, шу ҳажмдаги газобетон оғирлиги атиги 500-700 кгни ташкил қилади.\nШу боис улкан қурилиш майдонига айланган мамлакатимизда янги замонавий қурилиш маҳсулотлари ишлаб чиқаришни ўзлаштириш алоҳида аҳамият касб этмоқда.\nЕвропа мамлакатларида газобетон 50 йилдан ортиқ вақт давомда қурилиш материали сифатида фойдаланиб келинмоқда.\nЎтган ҳафта давомида Департамент мутахассислари 35 та газобетон ишлаб чиқарувчи корхоналарда бўлишиб, ўрганишлар ўтказишди. Бугунги кунда ушбу корхоналарнинг 11 тасида ишлаб чиқариш бошланган бўлиб, қолган 24 тасида қурилиш ва ускуналарни ўрнатиш жараёнлари давом этмоқда. Ишга тушган корхоналарнинг ишлаб чиқариш қуввати бугунги кунда 1 327 000 м3 ни ташкил қилмоқда.\nМутахассисларимиз ушбу корхоналар мутасаддилари билан биргаликда стандартларни жорий қилиш, тайёр маҳсулотни сертификатлаштириш ва маҳсулот синовларини ташкил қилиш ва бошқа тегишли масалаларни муҳокама қилишди ва ижроси бўйича муайян муддатларни келишиб олишди.


ҚР Ташқи ишлар вазирлиги: Афғонистон ҳудудида Қозоғистон фуқаролари йўқ\n16 Август 2021 17:15\nNUR-SULTAN. Kazinform - Афғонистонда Қозоғистон фуқаролари йўқ. Бу ҳақда Қозоғистон Ташқи ишлар вазирлиги маълум қилди, деб хабар беради Kazinform мухбири.\n«Ҳозир Афғонистонда Қозоғистон фуқаролари йўқ. Биз билган барча қозоғистонликлар мамлакатни тарк этишди. Дипломатлар ўз ишларини давом эттирмоқдалар, биз уларни эвакуация қилишни режалаштирмаяпмиз «, - дейилади вазирлик хабарида.\nЭслатиб ўтамиз, Президент Қасим-Жомарт Тоқаев Афғонистон билан боғлиқ масалалар бўйича давлат идоралари фаолиятини мувофиқлаштириш учун Президент маъмурияти ва Ташқи ишлар вазирлигига кўрсатма берган эди.\n«Президент маъмурияти ва Ташқи ишлар вазирлигига Афғонистон билан боғлиқ масалалар бўйича давлат органлари фаолиятини мувофиқлаштириш топширилди. Қобулдаги Қозоғистон элчихонасида кичик ходимлар бор. Ходимлар хавфсизлигини таъминлаш чоралари кўрилмоқда «, - деб ёзди Президент ўзининг Twitterдаги саҳифасида.


Мадагаскар вазири вертолётда ҳалокатга учраб, қирғоққача 12 соат сузди - Bugun.uz\nМадагаскар вазири вертолётда ҳалокатга учраб, қирғоққача 12 соат сузди\n11:08 | 23-12-2021\nМадагаскар ҳукумати вазири қутқарув операцияси чоғида ўзи бўлган вертолёт денгизга қулаганидан сўнг 12 соатда қирғоққа сузиб борди. Бу ҳақда «BBC» хабар берди.\nМаълум қилинишича, қутқарув вертолёти 20 декабрь куни кечқурун мамлакат шимоли-шарқида ҳалокатга учраган кемага ёрдам бериш учун борган. Аммо унинг ўзи ҳам ҳалокатга учраган. Вазир билан биргаликда яна бир хавфсизлик ходими тирик қолган. Кемада ҳалокатида нобуд бўлганлар сони 64 кишига етган, камида 20 киши бедарак йўқолган.\n«Ҳозир ўладиган вақтим эмас», — дея маълум қилган 12 соатлик сузишдан сўнг чарчаган полиция вазири Серж Гелле қутқарувчиларга.\n«Reuters» хабарига кўра, йўловчи ташиш лицензиясига эга бўлмаган юк кемаси ҳалокатга учраган. Бунга унинг бортида кўп юк бўлгани ва оқибатда двигателларнинг сувга тўлиб қолгани сабаб бўлган. Маълумотларга кўра, шу кунгача 45 киши қутқариб олинган.\nМадагаскар президенти Андри Радзуэлина Twitter’да қурбонларнинг оила аъзоларига ҳамдардлик билдирган, шунингдек, Гелле ва денгиз бўйидаги Маҳамбо шаҳрига мустақил равишда сузиб борган яна бир офицерни олқишлаган.\nМаҳалллий полиция бўлими бошлиғи Зафисамбатра Равоавининг айтишича, Гелле вертолёт ўриндиқларидан бирини сузувчи кема сифатида ишлатган. Серж Гелле вазир этиб тайинланишидан олдин 30 йил давомида полицияда фаолият юритган.\nАввалроқ Япониянинг янги бош вазири Байден билан телефон орқали мулоқот қилганди. Шунингдек, Грецияда бортида Исроил собиқ амалдори бўлган самолёт ҳалокатга учраганди.


“Asaxiy books” лойиҳаси тақдимоти бўлиб ўтди - Халқ сўзи\n12:00 21 Январь 2019 Жамият\n“Ижтимоий тармоқларда бирор асар ҳақида сўз кетса, энг кўп бериладиган савол – шу асарнинг ўзбек тилидаги таржимаси бор-йўқлиги ҳақида бўларди. Ўша пайтда “Asaxiy books” лойиҳасининг ғояси пайдо бўлди“.\n18 январь куни Ўзбекистон матбуот ва ахборот агентлигининг анжуманлар залида бадиий асарларни таржима қилиш, муаллифлик ҳуқуқи, қалам ҳақи, матн билан ишлашда муҳаррирлар масъулияти, таржима китобларнинг савдоси каби масалалар “Asaxiy books” лойиҳаси мисолида муҳокама қилинди. Шунингдек, ушбу лойиҳа доирасида таржима қилиб чоп этилган Жорж Оруэллнинг “1984”, Дэн Брауннинг “Рақамли қалъа” китоблари тақдимоти ҳам бўлиб ўтди.\nТақдимот аввалида электроника ва маиший техника маҳсулотларини интернет орқали сотиш билан шуғулланувчи “asaxiy.uz” интернет-дўкони асосчиси Фируз Аллаев китоб бозорига қандай кириб келгани ҳақида гапириб берди.\n“Бизнинг дўконимиз “Amazon”, “Ali Express” каби онлайн савдо марказларининг Ўзбекистондаги варианти бўлиб, 2013 йилда фаолиятини бошлаган, – дейди Фируз Аллаев. – Доимий равишда одамларнинг эҳтиёжи, талабини ўрганиб борамиз. Охирги икки йилда мамлакатимиздаги ислоҳотлар таъсирида ёшларнинг дунёқараши ўзгараётгани, китоб ўқишга қизиқиш ортаётганини аниқладик. Ижтимоий тармоқларда бирор асар ҳақида сўз кетса, энг кўп бериладиган савол – шу асарнинг ўзбек тилидаги таржимаси бор-йўқлиги ҳақида бўларди. Ўша пайтдаёқ бизда “Asaxiy books” лойиҳасининг ғояси пайдо бўлди”.\n“Ўзим Францияда ўқиганим учун менга аввало Франция китоб бозори қизиқ эди, шунинг учун 2018 йилнинг ёз ойларида Францияга бориб, соҳадаги халқаро тажрибани ўрганиб келдим, – дейди Фируз Аллаев. – Тилшунос Элдор Асанов билан маслаҳатлашиб, таржимонлар билан ҳамкорлик ўрнатдик. Ҳозирга қадар лойиҳамиз меваси сифатида иккита китоб дунё юзини кўрди. Ўрхон Помуқнинг “Менинг исмим қирмизи”, Жорж Оруэллнинг “Молхона”, Малколм Гладуэллнинг “Генийлар ва аутсайдерлар”, Ҳенри Форднинг “Менинг ҳаётим, менинг муваффақиятим” асарлари таржимаси тайёр бўлгач, яқин кунларда ўзбек китобхонлари қўлига етиб боради”.\nКейинчалик “Asaxiy books” алоҳида МЧЖ га айлантирилиши, электрон ва аудио китоблар сотуви йўлга қўйилиши маълум қилинди. Бунинг учун кучли ҳимоя тизимига эга, нусха кўчириш ва скриншот қилиш имкониятлари блокланган махсус мобил дастур керак бўлади. Фируз Аллаев бу ишни буюртма асосида беларуслик IT-мутахассисларга топширгани, ишлаб чиқилаётган дастур июнь ойида тайёр бўлишини билдирди.\nМулоқот давомида “Рақамли қалъа” романи интернетда жуда кўп баҳсларга сабаб бўлгани, асардаги айрим очиқ саҳналар учун таржимон ва ноширлар шаънига ижтимоий тармоқлар орқали ёмон сўзлар ёғдирилгани айтилди.\n“Оиламни ҳақорат қилишни бошлашгач, “Asaxiy books” лойиҳасини бутунлай тўхтатишга қарор қилдим, – деди Фируз Аллаев. – Энди китобга қўл урмайман, тинчгина телефон билан музлаткич сотиб юравераман, деган тўхтамга келгандим. Лекин дўстларим ҳамда шахсан Ўзбекистон матбуот ва ахборот агентлиги раҳбарининг қўллаб-қувватлаши менга куч берди, ишонч бағишлади”.\nФируз Аллаев фақат блогер Шаҳноза Тўрахўжаеванинг танқиди қисман асосли бўлганини тан олди. Эслатиб ўтамиз, Тўрахўжаева китоб муқовасига 18+ бегиси қўйилиши кераклигини таъкидлаган эди. Бу – “Болаларни уларнинг соғлиғига зарар етказувчи ахборотдан ҳимоя қилиш тўғрисида”ги Ўзбекистон Республикаси Қонуни талаби. Уни амалга ошириш чора-тадбирлари тўғрисидаги Вазирлар Маҳкамасининг 848-сон қарори иловасида ахборот маҳсулотларини ёш тоифасига оид таснифлаш тамойиллари баён қилинган.\nҚарор иловасининг 11-бандида болалар ўртасида тарқатиш тақиқланган (18+) ахборот маҳсулоти сифатида “понографик хусусиятга эга бўлган ахборотни ўз ичига олган” ахборот ҳам санаб ўтилади. Яъни шундай ахборот тарқатилаётганда, унга ёшга доир чеклов қўйилиши керак.\nАйрим журналистлар, ноширлар “1984” ва “Рақамли қалъа” романларида ҳам имловий, ҳам услубий хатолар кўплиги, бундай камчиликлар кичик ёки арзимас нуқсон бўлиб кўрингани билан матнда мазмун бузилишга олиб келишини айтишди.\n“Мен Дэн Брауннинг асарини ҳозир қўлимга олдим, ҳали варақлаб ҳам улгурмадим, шунчаки китобни ўртасидан шундай очдим: “...у узукни бармоғига киргизди”, деган жумлага кўзим тушди, – деди “Ўзбекистон” нашриёт-матбаа ижодий уйи бош муҳаррири Азимбой Бобониёзов. – Ўзбек тилида бундай ифода йўқ, “узукни бармоғига тақди”, дейиш керак эди. Матн учун таржимондан ташқари мусаҳҳиҳ ва муҳаррир ҳам бирдек масъул. Китоб – маҳсулот, харидор эса – истеъмолчи. Сиз чиқарган маҳсулотингизга нарх бичдингизми, унинг сифатлилигига ҳам жавоб беришингиз, истеъмолчилар ҳуқуқини ҳурмат қилишингиз керак”.\n“Сизларнинг ташаббусингиз ва ҳомийлигингизда тайёрланган, бугун тақдимоти ўтказилаётган икки китоб учун муаллифлик ҳуқуқи олинганми?“ – дея савол берди “Новости Узбекистана“ газетаси ходими Раҳимжон Султонов.\nФируз Аллаев “1984“ романи учун ёзувчи Жорж Оруэллнинг ўғли бошқараётган Оруэлл номидаги халқаро жамғармадан, “Рақамли қалъа“ учун Дэн Брауннинг иш юритувчиси орқали муаллифдан розилик олингани ва талаб қилинган ҳақ ҳисоб рақамларига ўтказиб берилганини айтди.\nШундан сўнг Фируз Аллаев давлат ва хусусий нашриётларга янги таклиф билан чиқди. Унга кўра, китобни нашрга тайёрлаш ишлари билан нашриётлар шуғулланади. Таржима тайёр бўлгач, электрон шаклда нашриёт ижодий жамоасига тақдим этилади. Мусаҳҳиҳ ва муҳаррирлар ўқийди. Томонлар ўртасида тузилган шартномага мувофиқ матн учун нашриёт жавобгар бўлади. “Asaxiy books” фақат таржимонга ҳамда нашриётга (асарни ўқиб бергани, макет қилгани, босмахона харажатлари учун) ҳақ тўлайди. Китоб чоп қилингач, сотиш ҳуқуқи “Asaxiy books”да бўлади.\nЎзбекистон матбуот ва ахборот агентлиги тасарруфидаги “Ўзбекистон”, “Ўқитувчи”, “Чўлпон” нашриётлари ҳамда “Академнашр” хусусий нашриёти вакиллари бу таклифни маъқуллаб, келгусида ҳамкорликда ишлашга розилик билдирди.


Россияда "Дождь" ва "Важные истории" нашри "хорижий агентлар" рўйхатига киритилди\n27 сентябр 2021, Тошкент вақти: 22:11\nРоссияда "Дождь" телеканали ва "Важные истории" нашри "хорижий агентлар" рўйхатига киритилган.\n"Дождь" бош директори Наталья Синдеева бу ҳақда янгиликлардан билиб олганини айтди.\nШунингдек, "Важные истории" бош муҳаррири Роман Анин, нашрнинг журналистлари Роман Шлейнов, Ирина Долинина, Алеся Мароховская, Дмитрий Великовский ва Олеся Шмагунлар ҳам ушбу рўйхатдан жой олди.\n2021 йил июнь ойининг ўрталарида "Дождь" Россия президенти Владимир Путиннинг журналистлар ҳовузидан чиқариб юборилди.\n"Медуза" телеканалининг иккита манбасига кўра, "Дождь"нинг четлатилишига сабаб сиёсатчи Алексей Навалнийнинг Германиядан Россияга қайтиши ва уни қўллаб -қувватлаган митингларни ёритгани бўлган.\nРоссияда йил бошидан бери бир нечта мустақил нашрлар ва тергов лойиҳалари, шу жумладан "Insider" ва "Медуза" оммавий ахборот воситалари "хорижий агентлар" рўйхатига киритилди.


Дунё давлатларида интернет цензура ҳақида ҳособот чиқди\nҚароргоҳи Францияда жойлашган Чегара билмас мухбирлар ташкилоти Хитой, Эрон, Сурия, Баҳрайн ва Ветнамни дунё бўйича Интернет устидан энг кучли назорат ўрнатган ҳамда кузатув олиб бораётганини билдирди.\nТашкилот сешанба куни эълон қилган “Кибернетик-цензура 2012”, деб номланган ҳисоботда диссиденлар таъқиб этилаётган режимлар Интернетда кузатув олиб боришда фойдаланиладиган воситаларига осонликча эга бўлмаслиги кераклиги қайд этилган.\nҲисоботда Эрон ўзининг алоҳида Интернет тизимини яратгани билдирилган. Теҳрон буни мамлакат ядровий иншоотларига киберҳужумлар уюштирилишининг олдини олиш мақсадида қилингани билан изоҳлаган.\nҲисоботда Россия “ёшларни ҳимоя қилиш” баҳонасида зарарли вебсайтлар “қора рўйхати”ни тузганлик учун танқид қилинган.\nҲужжатда ўтган йил Тожикистон қатор сайтларга киришга чеклов қўйгани ва Қозоғистонда мухолифатнинг Взгляд ва Республика газеталарига алоқадор сайтлар блок қилингани билдирилган.\nТашкилотнинг Европа ва Марказий Осиё бўлими директори Йохан Бихр Озодлик билан суҳбатда Ўзбекистоннинг бу ҳисоботга киритилмагани мамлакат "Интернет душманлари" рўйхатидан чиқарилганини англатмаслиги, ҳисобот фақат Интернетдаги назорат ҳақида эканини таъкидлади.


Ишчилар муаммолари ҳал этилишини талаб қилмоқда\n03 март 2021, Тошкент вақти: 13:36\nЗикрилло Ишонч Маълумотларга қараганда, Тошкент тўқимачилик комбинати негизида қўшма корхона ташкил этиш мўлжалланмоқда. Бунинг оқибатида комбинат ишчи-хизматчиларининг бир қисми ишсиз қолиши ва бошпанасидан ажралиши мумкин.\nМана шундай истиқболдан хавотирга тушган комбинат ишчиларидан бир гуруҳи яқинда “Озодлик” радиосига ўз мулоҳазаларини билдирган эди. Муаммо оммавий ахборот воситаларига олиб чиқилгани, ишчиларнинг айтишича, комбинат раҳбариятини ғазабга келтирган.\nТаъкидлаш керакки, муаммодан хавотирга тушган ишчиларнинг асосий қисми вилоятлардан келган бўлиб, улар комбинат ётоқхоналарида яшайди. Агар улар ишдан бўшаса, мана шу бошпанасидан жудо бўлади.\n“Тоштўқимачи” акциядорлик жамияти ишчиларидан бирининг айтишича, уни ётоқхона коменданти ҳузурига чақириб, ўзининг рухсатисиз интервью бергани учун койиган. Ишчилар ўртасида зарарли тарғибот уюштиришда айблаган.\nҲозир ишчилар олдида уч муҳим масала - ётоқхонани хусусийлаштириш, шаҳарда яшаш учун доимий рўйхатдан ўтиш, ҳозирги иш жойини сақлаб қолиш турибди.\nИшчилар билан мулоқот ва музокаралар ўтказиб турган комбинат мутасаддиларидан бири Мурод Низомиддиновнинг таъкидлашича, ишчиларни кимдир йўлдан урган. Комбинат раҳбарияти эса уларни ётоқхонадан ҳайдаб чиқармоқчи эмас.\nИшчилар шаҳарда яшаш ҳуқуқини берувчи вақтинчалик қайд муддати тугагач, ётоқхоналардан ҳайдалишидан хавотирда.\nКомбинат раҳбари ўринбосари Аҳмаджон Туроповичнинг сўзларига қараганда, ётоқхонанинг хусусийлаштириши масаласида шаҳар ҳокимлиги билан иш олиб борилмоқда. Хусусийлаштириш тугагач, ишчиларни доимий рўйхатдан ўтказиш ҳал этилади, деди у.\nИшчилар муаммолар ечилмас экан, биргаликда Президент девонига арз қилишгача боришини айтмоқда.


ШҲТга раислик Ўзбекистон Республикасига ўтиши билан боғлиқ мулоҳазалар | IDROK.UZ\nШҲТга раислик Ўзбекистон Республикасига ўтиши билан боғлиқ мулоҳазалар\nШанхай ҳамкорлик ташкилоти тартиб-қоидаларига биноан ҳар йили аъзо мамлакатлардан бири унга раис бўлади. Шу йилнинг 9- 10 июль куни Уфада ташкилотнинг навбатдаги саммити бўлиб ўтди. Мазкур саммитидан кейин ШҲТга раислик Ўзбекистон Республикасига ўтди. Таомилга биноан раислик қилувчи давлат ўз ҳудудида навбатдаги саммитни ташкил қилди. Демак, келаси йили Давлат раҳбарлари кенгашининг навбатдаги саммитига Ўзбекистон мезбонлик қилади.\nШанхай Ҳамкорлик Ташкилотининг асоси ўтган асрнинг 60 йилларида пайдо бўлган. Ўшанда собиқ иттифоқ ва Хитой ўртасида чегара муаммоларини тинч йўллар билан ҳал қилиш куннинг асосий масалаларидан бири эди. Собиқ Иттифоқ тарқаб кетгач, Хитой янги пайдо бўлган Марказий Осиёдаги ўз қўшнилари билан ҳудудий масалаларини замонага мос равишда хал қилишга қарор қилди. Шу тариқа минтақавий ҳамкорликни ривожлантиришнинг янги истиқболлари очилди. Қулай сиёсий муҳит туфайли 1996 йилда минтақада янги – ”Шанхай бешлиги” деб ном олган ташкилот ташкил топди.\nМарказий Осиё муаммоларини Ўзбекистоннинг иштирокисиз ҳал ҳал қилиб бўлмаслигини таъкидлаган Россия ва Хитой таклифи билан 2001 йил Шанхайда бўлиб ўтган “Бешлик” саммитида Ўзбекистон ташкилотнинг тенг ҳуқуқли аъзосига айланди. Бу Ўзбекистон мустақиллик йилларида стратегик манфаатларини такомиллаштириб бориб, минтақамизда барқарорликни мустаҳкамлаш соҳасида халқаро ва минтақавий ташкилотлар билан фаол ҳамкорликка тайёр эканлигини намоён қилди. Таҳлилчилар тўғри таъкидлаганларидек, Ўзбекистон ташкилотга қўшилмади, балки ташкилотнинг муассиси ва тенг ҳуқуқли қатнашчисига айланди. Ўзбекистоннинг ШҲТда иштироки мазкур ташкилотни мустаҳкамлаш билан бирга, минтақавий муаммолар ечимини тугал ва самарали бўлишини таъминлади. ШҲТнинг Ўзбекистон манфаатлари билан ҳамоҳанг жиҳати бор. “Учта ёвуз куч”- халқаро терроризм, диний экстремизм ва айирмачилик, шунингдек гиёҳванд моддалар ноқонуний савдоси ва уюшган жиноятчиликка қарши кураш фаолиятида Ўзбекистоннинг ШҲТга аъзо мамлакатлар билан мавқеи деярли бир хил.\nҲар қандай халқаро ташкилотнинг нуфузи ва аҳамияти унга дунёда берилаётган эътибор ва фаолиятининг самарадорлиги билан белгиланади. ШҲТ нисбатан қисқа вақт ичида нуфузли халқаро ташкилотга айланди. Таъкидлаш жоизки, кузатувчи мамлакатлар билан қўшиб ҳисоблаганда, ШҲТ инсониятнинг ярмини бирлаштиради. Бу эса унинг асосий фаолият йўналишлари — иқтисодий ҳамкорликни ривожлантириш ва минтақавий хавфсизликни мустаҳкамлашдаги салоҳиятини оширади. Ана шу икки устувор йўналишга алоҳида урғу берилади. Зеро, хавфсизлик орқали ҳамкорликни ривожлантириш, умумий тараққиётга эришиш ташкилотнинг асосий мақсадидир. Евроосиё ҳудудининг 61 фоизини, дунё аҳолисининг тўртдан бир қисмини ташкил қилган мамлакатлар иштирокидаги Янги ташкилот қабул қилган биринчи ҳужжат “Шанхай Ҳамкорлик Ташкилотини тузиш тўғрисидаги Деклорация”, “Терроризм, сепаратизм ва экстремизмга қарши кураш тўғрисида”ги Конвенция бўлди. Орадан 1 йил ўтиб Санкт-Петербургда бўлиб ўтган саммитда ташкилотнинг тузилмаларини шакллантириш бошланди. 2003 йилда эса ШҲТ Котибияти (қароргоҳи Пекинда) ва Минтақавий Аксилтеррор тузилмаси (қароргоҳи Тошкентда) ташкил этилди. 2004 йил 1 январидан бошлаб амалий механизми, маъмурияти ва бюджетига асос солинган ШҲТ тўлақонли халқаро ташкилот сифатида тан олинди. Ташкилотнинг фаолият кўламини кенгайтириш мақсадида 2005-2006 йилларда ШҲТнинг Банклараро бирлашмаси, Ишбилармонлар кенгаши ва Форуми ташкил қилинди.\nШҲТ тузилганидан кейин кўплаб давлатлар унинг сафидан жой олиш истагини билдирди. Бугунги кунда жаҳонда нуфузи ортиб бораётган ШҲТга 6 та – Ўзбекистон, Россия, Қозоғистон, Қирғизистон, Тожикистон ва Хитой аъзо. Ҳиндистон, Эрон, Мўғилистон ва Покистон кузатувчи мақомига эга. Беларусь ва Шри-Ланкага Мулоқот бўйича ҳамкор мақоми берилган. ШҲТ саммитларида МДҲ, АСЕАН ва Афғонистон раҳбарларининг таклиф этилиши ташкилотнинг истиқболидан дарак беради.\nШуни таъкидлаш керакки, ШҲТ ҳарбий ташкилот эмас. Бу ташкилот асосан аъзо давлатларнинг ҳавфсизлигини таъминлашга масъулдир. ШҲТнинг ўз олдлига қўйган вазифалари барқарор тараққиёт ва фаровон истиқбол учун ҳамкорликда фаолият юритишдан иборатдир. Сўнгги вақтларда жаҳонда нуфузи ортиб бораётган Ташкилот ўз олдига урушлар ва ҳарбий-сиёсий тўқнашувлар хавфини даф этиб, тинчлик, фаровон ҳаётга эришиш каби улуғ мақсадни қўйган. Қароргоҳи Тошкентда бўлган Минтақавий аксилтеррор тузилмаси ўз меваларини бермоқда. Шу давр мобайнида МАТТ томонидан мингдан ортиқ террор ҳодисаларининг олди олинди. Ташкилотга аъзо давлатларнинг махсус ҳизматлари томонидан эса террор ташкилотларининг раҳбарлари қўлга олинди ва йўқ қилинган. ШҲТ доирасида маданий ва гуманитар соҳаларда алоқалар ривожланиб бормоқда. 2002 йилда Пекинда маданият вазирларининг учрашуви бўлиб ўтди. Аъзо мамлакатларда маданият кунларини ўтказиш борасидаги таклифлар қўллаб-қувватланди. Ўтган давр ичида бир неча тадбирлар ўтказилди. Мамлакатлар ўртасида талабалар ва ўқитувчи-профессорлар алмашувлари йўлга қўйилган. Санъат соҳасидаги ҳамкорлик ҳам ривожланиб бормоқда.\nШҲТ давлатлари ўзаро муносабатларда «Шанхай руҳи»га амал қилади. Бу ибора қарорларни консенсус асосида қабул қилиш, ўзаро ишонч ва манфаатдорлик, тенглик, маслаҳатлашув, маданий хилма-хилликка ҳурмат билан ёндашув, биргаликда тараққий этишга интилиш тамойилларига қатъий амал қилиш демакдир.\nУфада бўлиб ўтадиган саммитда ШҲТ раислиги Ўзбекистонга ўтди. Халқаро кузатувчилар Ўзбекистон ШҲТнинг барча аъзо давлатларида изчил ва барқарор иқтисодий-ижтимоий тараққиётни таъминлаш, аҳоли бандлиги масалаларини ҳал қилиш ва турмуш даражасини юксалтиришга кўмак берадиган ўзаро манфаатли ҳамкорлик асосида мазкур ташкилот кузатувчи мамлакатларининг ресурслари ҳамда бозорларидан янада фаолроқ фойдаланиш ва уларни жалб қилишни ёқлаб чиқаётганини таъкидлашмоқда. Шу билан бирга ШҲТ га аъзо давлатлар ҳудудида Ўзбекистон тадбиркорлари иштирокида корхоналар ишлаб турибди.\nЎзбекистоннинг ШҲТида раислик қилиши ушбу ташкилот ривожланишига ижобий туртки бўлиб хизмат қилишга, шу даврда ташкилотнинг халқаро алоқалари, унинг ҳуқуқий ва меъёрий асосларининг мустаҳкамланишига эътибор қаратилиши аниқ. Тахлилчилар томонидан Ўзбекистон ҳамиша ўзининг ШҲТдаги раислигига аниқ ва мувозанатлашган ёндашув билан қараши, мамлакатимиз мазкур ташкилотнинг нуфузини кўтариш мақсадида фаол ҳаракат қилиши таъкидланади.\nХалқаро экспертлар ўтган галги Ўзбекистоннинг ташкилотга раислиги доирасида ШҲТнинг нуфузини янада мустаҳкамлаш ва фаолиятини ривожланиши йўлида муҳим қадамлар қўйилганлигини эътироф этишмоқда. Ўшанда бир йил мобайнида Ўзбекистон бир қатор янги ташаббуслар билан чиқди ва уларни амалда татбиқ этди. Бу вақт мобайнида Ўзбекистон ШҲТнинг халқаро алоқаларини ривожлантириш, меъёрий-ҳуқуқий асосини мустаҳкамлаш, ШҲТ Хартиясидаги мақсадлар, вазифалар ва тамойилларга мувофиқликни сақлаган ҳолда хавфсизлик ва барқарорликни таъминлаш билан боғлиқ ташаббусларни ишлаб чиқиш ва ҳаётга татбиқ этиш орқали ташкилот фаолияти самарадорлигини оширишга алоҳида эътибор қаратди.\nШуни таъкидлаб ўтамиз, ўша йили апрель ойида Пан Ги Муннинг Ўзбекистонга ташрифи мобайнида ШҲТ ва БМТ Котибиятлари ўртасида ҳамкорлик тўғрисидаги декларация имзоланган эди. Хусусан, Ўзбекистон Президенти ШҲТ доирасида қарорлар қабул қилиш механизмларини, ташкилот ва унинг тузилмалари фаолиятини такомиллаштиришга қаратилган қатор таклифларни илгари сурди. Тошкентда ШҲТ ва БМТ котибиятлари ўртасида имзоланган Қўшма декларация Шанхай ҳамкорлик ташкилоти Минтақавий аксилтеррор тузилмаси билан Бирлашган Миллатлар Ташкилоти Контртеррористик қўмитаси ўртасидаги амалий алоқаларни ривожлантиришга йўл очади. Бугунги кунда дунёдаги ҳеч бир муаммони алоҳида бир давлатнинг саъй-ҳаракати билан ечиб бўлмайди. Жумладан, хавфсизлик ва экология муаммолари камида минтақа миқёсидаги ҳамкорликни тақозо қилади. Шу маънода ШҲТ билан БМТ ўртасидаги ҳамкорликнинг расмийлаштирилиши икки томон учун муҳим масалаларни ечишда баҳамжиҳат ҳаракат қилишга кенг йўл очади. БМТнинг Осиё ва Тинч океани учун иқтисодий ва ижтимоий комиссияси (ЭСКАТО), Наркотиклар ва жиноятчилик бўйича қўмитаси, Марказий Осиёда превентив дипломатия бўйича минтақавий маркази каби тузилмалари ШҲТ билан анчадан буён ҳамкорлик қилиб келмоқда. Қабул қилинган Қўшма декларация бу ҳамкорликнинг имконият ва салоҳиятини янада оширишга хизмат қилади.\nЕвропа Халқаро муносабатлар институти вице-президенти Жак Липпернинг сўзларига қараганда, Ўзбекистон томони Ташкилотнинг янада ривожланиши борасида аниқ ва прогматик ёндашувга амал қилди. Унинг фикрича, Ўзбекистоннинг ШҲТ доирасида минтақавий ҳавфсизликни таъминлаш бўйича, терроризм, айирмачилик ва экстремизм каби уч ёвуз иллатга қарши курашиш борасидаги саъй-ҳаракатлари алоҳида эътиборга молик.\nРоссия Фанлар академияси Иқтисодиёт институти ходими Елена Кузьминанинг сўзларига кўра, Ўзбекистон нафақат сиёсий йўналиш, балки иқтисодий йўналишда, транспорт коммуникацияси масаласини ҳал этишда, инфратузилмавий лойиҳаларни амалга татбиқ қилишда Ташкилот самарадорлигини янада ошириш борасида жиддий мулоҳаза юритади.\nЯпониянинг Марказий Осиё ва Кавказ институти ижрочи директори, профессор Тецужи Танака Ўзбекистоннинг ШҲТдаги раислиги жуда фаол ва самарали кечганини таъкидлади.\nДеҳли университети профессори Холид Альвин “ШҲТ ташкил топган вақтдан бошлаб Тошкент ушбу ташкилот доирасидаги ҳамкорликни фақат барқарорлик ва хавфсизлик масалалари билан чегаралаб қўймасдан, балки савдо-иқтисодий, янги транспорт йўлагини ташкил этиш каби соҳалардаги ҳамкорликни ривожлантириш тарафдори бўлган”лигини таъкидлади.\nҲиндистоннинг “Политикал Эвентс” ахборот-таҳлилий журнали сиёсий шарҳловчиси Дхар “Ўзбекистон ўз раислигининг устивор йўналишларидан бири сифатида Ташкилотнинг фаолият доирасини кенгайтириш, унинг халқаро алоқаларини ривожлантириш, унга янги аъзоларни қабул қилиш каби масалаларни белгилаб олдики, бу шубҳасиз, жаҳон саҳнасида ШҲТнинг тутган ўрни ва аҳамиятининг ошишига хизмат қилади”, деди.\nЎзбекистон ШҲТга аъзо давлатларнинг 2020 йилгача мўлжалланган кўп томонлама савдо-иқтисодий ҳамкорлик дастурини ижро этиш бўйича чора-тадбирлар режасини амалга оширишга алоҳида эътибор қаратмоқда. Хусусан, ШҲТ учун транспорт коммуникацияларини ривожлантириш устувор масалалардан саналади. Е-40 халқаро маршрутини реконструкция қилишни имкон қадар тез якунига етказиш у барча аъзо давлатлар учун муҳим аҳамиятга эга эканини инобатга олиб, Ўзбекистон бу йўлнинг ўз ҳудудидаги қисми бўйича мажбуриятларини тўла бажариб бўлди. Айни пайтда мамлакатимиз Е-40 халқаро маршрутининг марказида «Навоий» эркин индустриал-иқтисодий зонасини барпо этмоқда. Шубҳа йўқки, Марказий Осиёда янги қўшма лойиҳалар амалга оширилгани сайин, яъни ишлаб чиқариш корхоналари ва йўллар барпо этиш кўпайгани сари ШҲТ мамлакатлари учун «Навоий» эркин индустриал-иқтисодий зонасининг аҳамияти ошиб бораверади. Ташкилот аъзолари уни ривожлантиришда фаол қатнашиши мумкин.


Қишки таътил мазмунли ўтмоқда – Kamoliddin Behzod nomidagi Milliy rassomlik va dizayn instituti\nҚишки таътил мазмунли ўтмоқда\nБугунги кун ёшлари ҳаётида Президентимиз томонидан илгари сурилган 5та ташаббус муҳим аҳамият касб этмоқда. Бу ташаббусларнинг амалий ижроси учун хизмат қилиш ҳар бир ватандошимиз олдидаги юксак вазифага айланди. Камолиддин Беҳзод номидаги Миллий рассомлик ва дизайн институти талабалари ҳам нафақат мазкур 5 та ташаббус доирасида ташкил этилаётган тадбирларда фаол иштирок этиш, балки бу ташаббус доирасида махсус тадбирлар ташкил этишда ҳам фаол бўлмоқдалар.\nКамолиддин Беҳзод номидаги Миллий рассомлик ва дизайн институти Дизайн факултети, Интерьерни лойиҳалаш йўналиши 4 босқич талабаси Бойчибоева Шохсанам Сирдарё вилояти Ховос тумани 3-умумтаълим мактабида Оригами – Хитой қоғоз санъатидан маҳорат дарси ташкил этди.\nМазкур дарсларда талаба ёш авлод қалбида санъатга, хусусан, қоғоз санъатига меҳр уйғотишни мақсад қилган. Болалар ёшлигиданоқ бундай санъатлардан хабардор бўлиб улғайса, албатта, уларнинг дунёқарашида бу нарсалар аксини топади. Келажакда айни шу соҳа вакили бўлмаганларида ҳам ушбу санъат ҳақида маълум тасаввурга эга бўлиб, кейинчалик касб танлаш жараёнида ушбу билимларини ишга соладилар. Шунинг учун ҳам Шохсанам мактаб ўқувчиларига бир мунча ноёб бўлган санъат ҳақида маълумот бериш баробарида, уларни воқеликка креатив (ноодатий) ёндошишга ҳам ўргатишни мақсад қилди.\nЎйлаймизки, бундай дарсларнинг кўплаб ташкил этилиши келажак авлод истиқболида муҳим аҳамият касб этади.


Ўзбекистонда янги университет клиникаси пайдо бўлади\n20 Avgust 16:20 Ўзбекистон янгиликлари\nSHARDA HOSPITAL БЕМОР ТИББИЁТ ТАЛАБАЛАРИ УНИВЕРСИТЕТ КЛИНИКАСИ ШАРДА УНИВЕРСИТЕТИ\nЎзбекистоннинг Ҳиндистондаги элчиси Дилшод Ахатов Шарда университетининг халқаро алоқалар бўйича вице-президенти Ашок Даряни билан учрашди. Учрашув давомида элчи республикада барча соҳаларда яратилган қулай шароит ва имкониятларни қайд этди ва яқин келажакда Ўзбекистоннинг бошқа минтақаларида янги қўшма лойиҳаларни амалга ошириш ниятини билдирди.\nШарда университети Ҳиндистоннинг этакчи хусусий олий ўқув юртларидан биридир. Ўзбекистон Президентининг 2018 йилда Ҳиндистонга ташрифи давомида эришилган келишувлар доирасида 2019 йил октябр ойида Андижон шаҳридаги Шард университетининг филиали иш бошлади. Айни пайтда университетда 200 га яқин ёшлар таҳсил олмоқда.\nУчрашув давомида томонлар университетнинг ҳозирги фаолияти ва Андижон шаҳридаги келгусидаги режалар тўғрисида фикр алмашдилар.\nМузокаралар доирасида Шарда шифохонаси кўп тармоқли университет клиникаси иштирокида Ўзбекистон тиббиёт университетларидан бири базасида университет клиникасини очиш бўйича инвестиция лойиҳасини амалга ошириш масаласи муҳокама қилинди.\nМузокаралар якунида Ашок Даряни Шарда университети президенти Прадееп Гупта бошчилигидаги делегатсия жорий йилнинг сентябр ойида ҳамкорликнинг истиқболли йуналишларини муҳокама қилиш учун Ўзбекистонга ташриф буюришга тайёрлигини билдирди.\n«Sharda Group» Шарда касалхонасини 2005 йилда замонавий технологиялар асосида тиббий хизматларни тақдим этиш учун замонавий кўп тармоқли клиникага асос солган. Шарда касалхонаси – Деҳли миллий пойтахти минтақасидаги энг катта шифохоналардан бири бўлиб, 900 ўринли ва 300 дан ортиқ юқори малакали шифокорларга эга. «Sharda Group» 2009 йилда Шарда университетида ташкил этилган соғлиқни сақлаш фанлари ва тадқиқотлар мактаби (тиббиёт коллежи) билан ҳамкорлик қилади. Мактаб ўқув, илмий изланиш ва беморларга хизмат кўрсатиш учун кенг имкониятларни яратади. «Sharda Hospital» университет билан жойлашган бўлиб, у эрда тиббий талабалар кенг клиник ва амалий машғулотлардан ўтадилар.\nЭлектрон сигареталар тамаки маҳсулотлари билан бир қаторга қўйилади\nТошкент аҳолиси шаҳар паркини реконструкция қилиш лойиҳаси раҳбари билан учрашди


«Бока Хуниорс»да ўзбекистонлик футболчи пайдо бўлди\n18:09 / 24.06.2015\nАргентинанинг «Бока Хуниорс» жамоасининг АҚШдаги 23 ёшгача бўлган футболчилардан иборат жамоаси таркибида ўзбекистонлик 20 ёшли футболчи пайдо бўлган.\nТоҳир Усмонов исмли бу ёш футболчи фейсбукдаги саҳифасида ўзининг шахси ва футболчилик фаолияти ҳақидаги баъзи маълумотларни ёзиб қолдирган.\nУнга кўра, Тоҳир Усмонов 1994 йилнинг 24 ноябрида, Тошкент шаҳрида туғилган бўлиб, 9 ёшида оиласи билан АҚШга кўчиб кетган. У 14 ёшидан бошлаб Нью-Жерсидаги футбол мактабида ўқиш баробарида футболчилик фаолияти билан шуғулланганини ва «Olive» илк жамоаси эканини ёзган.\nУ бу жамоада 4 йил давомида ҳаракат қилган, футбол мактабини тамомлагач, Ўзбекистонга келган. У 2013 йилда «Пахтакор» жамоасининг ёшлари таркибида ўйнаган. 2014 йилда эса «Андижон» билан 1 йиллик шартнома имзолаган. Шартномаси муддати якунига етгач, Тоҳир Усмонов яна АҚШга қайтиб кетган.\nУ ўз фейсбукида 22 июнь куни «Бока Хуниорс-АҚШ» жамоаси билан шартнома имзолагани ҳақида маълум қилган.\nКлубнинг твиттердаги аккаунтида ҳам футболчи билан шартнома тузилганини тасдиқловчи суратлар пайдо бўлган. Усмонов билан шартнома тузилиши ҳақидаги суратда «янги юлдузми?» дея таъриф беришган.